ર૭ નવેમ્બર, ર૦૧૬ના રોજ મોડી રાત્રે ગુલબાઇ ટેકરા પાસે આવેલા સમર્પણ ટાવરમાં ઘરમાં ઘૂસીને એક શખસે સિનિયર આઇપીએસ અધિકારીની સગીર દીકરી પર હુમલો કરીને હત્યા કરવાની કોશિશ કરી હતી. યુનિવર્સિટી પોલીસ સ્ટેશનમાં ફરિયાદ નોંધાવનાર સગીરાએ જણાવ્યું હતું કે માતા લગ્ન પ્રસંગે બહારગામ ગઇ હતી ત્યારે મોડી રાત્રે સાડા બાર વાગ્યાના સુમારે કોઇ અજાણ્યા માણસે તેના બેડરૂમમાં પ્રવેશ કર્યો હતો અને તેનું ગળું દબાવીને હત્યા કરવાનો પ્રયત્ન કર્યો હતો. આરોપીએ ચહેરા ઉપર કાગળ માસ્ક પહેર્યો હોવાથી તે તેને ઓળખી શકી નહોતી.